Island var det siste av de vesteuropeiske landene til å debutere i Eurovision Song Contest, om en ser bort fra lilleputtstatene San Marino og Andorra. Islandsk rikskringkasting, RÚV, sendte riktignok konkurransen i opptak hvert år fra 1970, og direkte fra 1983. Grunnen til at Island kom så sent inn i konkurransen, skyldes sagaøyas geografiske plassering – langt unna Eurovisjons-nettverket og uten en fast satellittforbindelse til Kontinentet.